cyanic-selkie/wikianc huggingface dataset:
Hal Willner
Karriere
Han er best kjent for tributtalbumer og evenementer med et bredt spekter av kunstnere og musikkstiler. Hans første tributtalbum var Amarcord Nino Rota i 1981. Han produserte platealbumer for Marianne Faithfull, Lou Reed, Bill Frisell, Steven Bernstein, William S. Burroughs, Gavin Friday, Lucinda Williams, Laurie Anderson og Allen Ginsberg, med flere.
I annen del av 1970-årene arbeidet han med plateprodusenten Joel Dorn. Han var medprodusent av Leon Redbones albumer Double Time og Champagne Charlie, og The Neville Brothers' Fiyo on the Bayou. Willner var sketsjmusikkprodusent til Saturday Night Live fra 1981.
I året 2000 bragte han sammen musikere som Bono og Brian Eno for innspillingen av soundtracks til Wim Wenders’ film The Million Dollar Hotel.
Hal Willner døde av komplikasjoner av COVID-19 den 6. april 2020, i en alder av 64 år.
Jan I. Haaland
Jan Ingvald Meidell Haaland (født 1956) er en norsk samfunnsøkonom som er professor og tidligere rektor ved Norges Handelshøyskole (NHH).
Han tok siviløkonomgraden ved NHH i 1979. I 1986 tok han doktorgraden ved NHH. I perioden 1985 til 1993 var Haaland førsteamanuensis og siden 1994 har han vært professor ved institutt for samfunnsøkonomi ved NHH. I 2005 ble Haaland valgt til rektor ved NHH.
Gråt elskede mann
Gråt elskede mann er en norsk dramafilm fra 1971, regissert av Nils R. Müller. Filmen er produsert av Øyvind Vennerød, mens Egil Monn-Iversen står for filmmusikken. Sverre Holm spiller hovedrollen som Nikolai.
Filmen er i utgangspunktet basert på en roman av Bjørg Vik med samme tittel, men da filmen var ferdig syntes forfatteren at den var så dårlig at hun krevde at hennes navn ble fjernet fra filmens fortekst og all markedsføring. Godtgjørelsen hun fikk, ble donert til Forfatterforeningens solidaritetsfond. Filmen ble kritisert for å være «pornografisk».
Madras (delstat)
Madras var en delstat i India fra landet fikk uavhengighet i 1947 til 1969. Byen Madras var hovedstad. Delstaten Madras hadde ved folketellingen i 1951 en befolkning på 57,016,002.
I kolonitiden organiserte britene presidentskapet Madras, som i 1919 ble omgjort til provinsen Madras. Den omfattet store områder i Sør-India, både på øst- og vestkysten. Delstaten ble gradvis mindre som følge av at områder ble avgitt til andre delstater, først i 1953 da telugutalende områder ble til delstaten Andhra, så i 1956 da distriktet Malabar gikk til den nye delstaten Kerala og andre deler ble slått sammen med delstaten Mysore. I 1956 ble også Lakkadivene, Minicoy og Amindivi utskilt til et eget unionsterritorium. Staten var etter dette konsentrert til tamiltalende områder og i 1969 skiftet den navn til Tamil Nadu.
Haraldvollen
Haraldvollen er et kurs/konferansesenter, som deler av året drives som leirskole i Målselv kommune i indre Troms.
Leirskolen var resultatet av en nasjonal satsing fra Norges Røde Kors på 1960-tallet som førte til etablering av en rekke Røde Kors sentre, hvor Haraldvollen ble det eneste i Nord-Norge. Målgruppa var unge funksjonshemmede. Etter flere års byggetid foretok Kronprinsparet åpningen av anlegget i 1970. Siden da har det skjedd betydelige endringer i driften og det er også foretatt endringer og forbedringer av både bygningsmasse og uteområder.
Indias flyvåpen
Indias flyvåpen (भारतीय वायु सेना : Bharatiya Vayu Sena : Indian Air Force) er en del av Indias forsvarsmakt, hvis oppgave er rettet mot å sikre det indiske luftrommet. Indias flyvåpen ble dannet den 8. oktober 1932 under navnet Indian Air Force, men i 1945 ble navnet endret til Royal Indian Air Force. I 1950 ble ordet Royal tatt bort siden India var blitt en selvstendig republikk. Indias flyvåpen er verdens fjerde største.
Starten og de første piloter
Indias flyvåpen ble etablert den. 8. oktober 1932 og den første skvadron (No.1 squadron) så dagens lys den 1. april 1933. Indias flyvåpen bestod fra begynnesen av fem indiske piloter, en offiser fra det kongelige flyvåpenet og fire dobbeltdekkere av typen Westland Wapiti.
De fem første offiserene som utgjorde Indias flyvåpen var Harish Chandra Sircar, Subroto Mukerjee, Bhupendra Singh, Aizad Baksh Awan og Amarjeet Singh. En sjette offiser, S N Tandon, fikk ikke ansettelse da han var for lav av vekst. Alle fem ble piloter og offiserer i 1932 på RAF Cranwell. Subroto Mukerjee ble senere det Indiske flyvåpens første Chief of the Air Staff (generalinspektør). Andre kjente offiserer som fikk sin trening før andre verdenskrigs utbrudd omfattet Aspy Engineer, K. K. Majumdar, Narendra, Daljit Singh, Henry Runganadhan, R. H. D. Singh, Baba Mehar Singh, S. N. Goyal, Prithpal Singh og Arjan Singh.
Andre verdenskrig (1939–1945)
Indias flyvåpen spilte en avgjørende rolle i å blokkere den japanske hærens frammarsj gjennom Burma, der det indiske flyvåpens første angrep mot den japanske militærbasen i Arakan fant sted. Indias flyvåpen gjennomførte også angrep mot Mae Hong Son, Chiang Mai og Chiang Rai nord i Thailand. Under krigen genomgikk det indiske flyvåpen store utvidelser og fikk nye fly som Vultee Vengeance, Hawker Hurricane og Westland Lysander.
Militære grader i Indias flyvåpen
Den høyeste graden i det indiske flyvåpen er Marshal of the Indian Air Force, en grad som bare etter eksepsjonell tjenestegjøring utnevnes av Indias president (tilsvarende Field Marshall i den indiske hæren). MIAF Arjan Singh er den eneste offiser som har oppnådd denne grad. Høyeste sjefen for Indias flyvåpen er Chief of the Air Staff. Under disse forhold har gradstrukturen blant medlemmene i flyvåpenet vært basert på britisk modell. Gjennom årene har gradstrukturen fått signifikante forandringer.
Live – 20 år
Live – 20 år er det andre livealbumet med countrybandet Sie Gubba, utgitt i forbindelse med 20-årsjubileumet. Albumet ble innspilt live på Tydalsfestivalen i Stugudalen 18. juli 2014 og ble også filmet for en bonus-DVD. Albumet inneholder hovedsakelig av låter fra albumene Hemafrå, Alt du vil ha og Veien vi ska gå. Albumet inneholder også den nye låta Ta mæ med.
Paul Allen
Paul Allen (født 21. januar 1953 i Seattle i USA, død 15. oktober 2018 samme sted ) var en amerikansk forretningsmann. Han grunnla sammen med Bill Gates dataselskapet Microsoft, og hadde en sentral rolle opp igjennom selskapets historie.
Allen studerte ved Washington State University, men sluttet for å skrive programvare på heltid. I 1975 var han med på å stifte Microsoft, og fra 1979 var han nestleder i selskapet. Han var sentral i Microsoft frem til 2000, da han gikk ut av styret.
Senere gjorde Allen seg blant annet bemerket som eier av de amerikanske profesjonelle idrettslagene Portland Trail Blazers, Seattle Seahawks og Seattle Sounders FC.
Evige Asatro/Til Dovre Faller
Evige Asatro/Til Dovre Faller er et samlealbum med Glittertind, utgitt i 2009.
Paul Allen
Han ble i 1982 diagnostisert med blodkreftsykdommen Hodgkins lymfom. Etter flere måneder med strålebehandling ble han erklært frisk. I 2009 ble han diagnostisert med og behandlet for Non-Hodgkins lymfom, før han i oktober 2018 kunngjorde at sykdommen hadde returnert. Han døde av sykdommen 15. oktober 2018.
Tor Nilsen (politiker)
Tor Nilsen (født 19. juli 1952 i Samuelsberg i Kåfjord) ble valgt som representant for Norske Samers Riksforbund i Sametinget for perioden 1997 til 2001.
Nilsen er lærer og småbruker, per 2020 bosatt i Kjerringdalen i Manndalen, Kåfjord. Han var kommunestyrerepresentant fra 1975 til 1998, og har vært medlem av formannskapet, av helse- og sosialutvalg, av teknisk utvalg og skolestyret.
Liste over olympiske medaljevinnere i boksing
Liste over olympiske medaljevinnere i boksing inneholder samtlige boksere som har tatt en olympisk medalje i boksing.
Motorsag
En motorsag er en motordrevet sag for å felle og kviste trær.
Motorsager drives vanligvis av en bensinmotor som driver et sagkjede som går langs kanten på et bredt og langt blad, som kalles sverd. Motorsager har ofte totaktsmotor, da dette gir et best mulig forhold mellom vekt og motoreffekt; en stadig ingeniørmessig ufordring ved produktutviklingen er å utvikle mer effektiv redskap mens vekten holdes nede. Ulempen ved totakt- sammenliknet med firetaktsmotor er bl.a. en betydelig grad av støy. Mindre motorsager, ofte drevet med elektrisitet, finnes for hobbybruk og mindre skjærearbeid.
Da motorsagene kom gjorde de hogstarbeidet lettere og raskere, men i skogbruket har motorsagene etter hvert blitt erstattet av hogstmaskiner, som gjør hogstarbeidet langt mer effektivt.
Historikk
Øks var det viktigste redskapet for felling, kapping og kvisting i lang tid, men tomanns stokksager som først var brukt for kapping, tok opp konkurransen i nyere tid. I 1850 ble det lagt ned forbud mot øksebruk for felling av salgsvirke i Norge. De første enmannssager, tømmersvanser, kom med svenske tømmerhoggere til Norge ved århundreskiftet til det tjuende århundret. Sagbruk var allikevel et meget anstrengende arbeid, og det var derfor en pågang i ønsket om motordrift gjennom 1800-tallet. Den første dampdrevne motorsagen ble patentert i USA i 1858, men A. Ransomes i 1879 klart å finne opp den første praktiske dampsagen, Ransome Steam Tree Feller, som kunne sendes ut i et avvirkningsområde med en dampkjel i senteret hvorfra slanger gikk til sagene. Dette var begynnelsen på motoriserte sager, som i de neste tiår var utviklet med ulike drivemetoder og ulike fremgangsmetoder for saging.
De første brukbare motorsagene kom som tomannssager i 1917. Enmannsmotorsagene kom i bruk like etter den annen verdenskrig. De første sagene ble brukt til felling og kapping. Rundt 1970 ble sagene så lette at de var brukbare til å kviste med. I 1925 kom Fezer & tool eller i dag Festool med verdens første transportable motorsag som kunne brukes av to eller en personer.
Innføringen av motorsagen var ikke populært til å begynne med i de norske skogene hvor skogsarbeiderne var skeptisk mot kostbare og kompliserte motorredskaper, dermed måtte staten grepet inn for å finne de beste egnede eksempler og åpne opp for bruk i skogsarbeid. Stortinget vedtok et innkjøp av 1000 motorsag fra USA og Canada i 1947, bare 200 ble solgt i det neste året. Allikevel skulle motorsagen få sitt gjennombrudd i 1950-tallet ettersom mangel på arbeidskraft og krav om rasjonalisering tvunget fram kostnadskutt. Den norske motorsagprodusenten Jobu A/S som hadde startet i 1947, produserte en lokal enmannssag utformet som et håndredskap, Jobu Junior, som svar på skogsarbeidernes ønsker om et enkelt og praktisk redskap. Jobu Junior var den letteste motorsagen i verden med en vekt på 11 kg i sin tid, og ble raskt et populært valg. Jobu ble en kjent merke blant de mange motorsagprodusentene fram til 1980, over 340,000 motorsager var produsert fra 1948 til 1980.
Bruksområder
Motorsager kan benyttes til:
Verneutstyr
Motorsag er et kraftig og potensielt farlig redskap om den ikke brukes riktig, derfor bør man alltid bruke verneutstyr når man arbeider med motorsag. Typer verneutstyr omfatter
I tillegg er det sikkerhetsutstyr montert på selve motorsagen, for å beskytte brukeren ytterligere dersom ett uhell skulle skje. Dette sikkerhetsutstyret inkluderer, men er ikke begrenset til: Tilbakeslag (engelsk: kickback) er en situasjon der motorsagen slår tilbake mot operatøren.
Andre verneutfordringer
Brukeren vil puste inn eksos (fra sagmotoren under bruken), samt sagkjedeolje som spruter ut på kjedet for å smøre dette, og spres som en tåke i luften på grunn av kjedets aksjon. Begge deler kan medvirke til alvorlige helseproblemer. For å redusere eksosproblemet finnes det såkalt miljøbensin hvor enkelte skadelige stoffer er fjernet. Denne selges ferdig blandet med totaktsolje på kanner. (finnes også uten for firetaktsmotorer i gressklippere m.m.). Det finnes også biologisk sagkjedeolje som alternativ til den mer tradisjonelle, mineralske oljen.
Verdenscupen i hurtigløp på skøyter 2009/10 – Verdenscup 3 – 5000 meter kvinner
Distansen ble vunnet av tsjekkiske Martina Sáblíková på 6.50,07 foran de to tyske løperne Stephanie Beckert på andreplass og Daniela Anschütz-Thoms på tredjeplass. Gruppe B ble vunnet av amerikanske Jilleanne Rookard på 7.03,28 foran tyske Katrin Mattscherodt på andreplass og amerikanske Nancy Swider-Peltz jr. på tredjeplass.
Phnom Aoral
Phnom Aural er den høyeste fjelltoppen i Kambodsja. Det råder litt usikkerhet rundt høyden, men det mest anerkjente tallet ser ut til å være 1 813 meter (andre kilder oppgir høyder mellom 1 771 og 1 667 meter ).
Fjelltoppen ligger i de østre delene av Krâvanhfjellene i Aoraldistriktet i provinsen Kampong Speu.
You Can’t Get a Man with a Gun
«You Can't Get a Man with a Gun»' er en amerikansk sang med melodi og tekst av Irving Berlin. Den ble fremført av Annie Oakley i musikalen Annie Get Your Gun. Oakley ble opprinnelig spilt av Ethel Merman.
Musikalen hadde premiere i 1946.
I sangen synger Annie Oakley om hvordan ei jente med talent som skarpskytter ikke dessto mindre finner ut at hennes evner ikke hjelper henne med å tiltrekke seg menn. Hun introduserer seg med: «I'm quick on the trigger/with targets not much bigger/than a pinpoint I'm number one».
Sangen er humoristisk ved at Annie forestiller seg ulike scenarier hvor det å skyte en mann ikke gjør at han blir forelsket i henne. «A man may be hot/but he's not/when he's shot/oh, you can't get a man with a gun».
Nynorsk versjon
Hartvig Kiran har skrevet en nynorsk tekst. Den nynorske tittelen er «Du får aldri ein mann med gevær».
Inger Björkbom
Inger Björkbom (født 6. november 1961) er en svensk tidligere skiskytter.
Björkbom har to VM-sølv og en VM-bronse på stafett.
Norsk asal
Det kan bli 15 m høyt med en stammediameter på 25 cm. Bladene er bredt elliptiske eller omvendt eggformede, bredest ved eller ovenfor midten; oversiden er mørkegrønn, og undersiden er gråhvit filthåret. Bladranden er ujevnt sagtannet. Det er som regel 9–11 par nerver. Bladene er avrundete i spissen og har bred kileformet basis. Blomstene er hvite og sitter i brede halvskjermer. Frukten er rød, rund og 10–13 mm lang. Arten vokser i krattskog, skogkanter, berg og ur.
Generalguvernører i Finland
Generalguvernør i Finland var opprinnelig en svensk embetstittel, som ble opprettet i 1594. Generalguvernøren utgjorde den høyeste militære og sivile myndigheten, og var slik kongens stedfortreder.
Norsk asal
Norsk asal forekommer nesten bare i Norge der den vokser langs kysten fra Halden i Østfold til Sirevåg i Rogaland. Noen spredte funn på Vestlandet er antakelig plantet eller forvillet. I Sverige finnes den noen steder i Bohuslän og Dalsland.
Generalguvernører i Finland
Under svensk styre fram til 1808
Utover på 1600-tallet ble det opprettet flere generalguvernement i Østersjø- og i grenseområder, særlig i krigstid. Etter forfatningen av 1634 skulle de svenska provinsene øst og sør for Finskebukta utgjøre et generalguvernement, men i praksis kom dette allikevel ti å utgjøre flere guvernementer. I utgangspunktet var det bare riksråder som skulle utnevnes til generalguvernør.
Norsk asal
Arten er tetraploid og formerer seg ukjønnet (apomiksis). Den er antakelig oppstått ved en kromosomfordobling hos den mer sørlige arten sølvasal (Sorbus aria).
Generalguvernører i Finland
Under svensk styre fram til 1808
En av den mest kjente generalguvernører på 1600-tallet var Per Brahe d.y.. Dette var en god periode for Finland, og uttrykket i grevens tid har etter dette i Finland henvist til en god og lykkeslig tid, men det i D\Sverige og Norge henviser til noe som skjer i siste liten.
Etter 1669 opphørte utnevnelser av generalguvernører en periode, bortsett fra i årene 1710–1712, da Karl von Nieroth var utnevnt mens landet var truet av russerne under den store nordiske krig. Etter Nieroths død sto posten tom under den russiske okkupasjonen. Etter krigen ble det ikke utnevnt noen ny, bortsett fra i årene 1747 til 1751 da Gustaf Fredrik von Rosen var utnevnt siden det var frykt for russiske troppeansamlinger langs grensen.
Campenhausen var russisk generalguvernør under den russiske okkupasjonen 1741-1743.
Under russisk styre 1809-1917
Under Storfyrstedømmet Finland fikk finske myndighetene fikk beholde den gustavianske forfatningen. I denne gikk tsaren inn i kongens rolle, og utnevnte fra begynnelsen i hovedsak russiske generaler som generalguvernører, etter at et forsøk med en finsk viste seg lite vellykket. Men etterhvert kom det finske statsstyret inn i et mer regulert spor med direkte rapportering til tsaren selv, utenom den russiske regjeringen.
I andre halvdel av 1800-tallet ble det innsatt også ikke-russiske generalguvernører, med makt vesentlig over utpekingen av embetsmenn og senatorer. Formelt ledet generalguvernøren senatets møter og kunne protestere mot vedtakene der, men siden guvernøren sjelden forstod svensk holdt han seg vanligvis unna møtene, kanskje med unntak av Fabian Steinheil.
Generalguvernørene i Storfyrstedømmet Finland var:
Charles Collignon
Charles Collignon (født 7. september 1877, dødsår ukjent) var en fransk fekter som deltok under OL 1908 i London.
Collignon ble olympisk mester i fekting under OL 1908. Han var med på det franske laget som vant lagkonkurransen i kårde.
Samisk språkutvalg
Samisk språkutvalg var et norsk offentlig utvalg som ble opprettet av regjeringen 19. september 2014 etter initiativ fra Sametinget. 10. oktober 2016 presenterte utvalget sin rapport NOU 2016:18 – Hjertespråket. Tidligere samme år offentliggjorde utvalget en delrapport.
Utvalgets mandat har vært å redegjøre for gjeldende ordninger, tiltak og regelverk knyttet til de samiske språkene, og vurdere hvordan disse kan tilpasses dagens organisering av offentlig sektor og sikre funksjonelle og likeverdige offentlige tjenester på samisk.
Funn og anbefalinger
Blant utvalgets forslag er:
En brud i rødt
En brud i rødt (originaltittel: The Bride Wore Red) er en amerikansk komedie fra 1937 regissert av Dorothy Arzner etter Ferenc Molnárs skuespill "The Bride from Trieste".
Handlingsreferat
I et casino i Trieste forteller den kyniske greve Armalia (spilt av George Zucco) sin snobbete venn Rudi Pal at det eneste som skiller en aristokrat fra en bonde, er flaks. Senere, ved en kafé ved vannkanten, bestemmer Armalia seg for å bevise poenget sitt ved å tilby klubbens sangerinne, Anni Pavlovitch (spilt av Joan Crawford) penger og en ny, kostbar garderobe for å bo på et feriested i Alpene i to uker og posere som Anne Vivaldi - datter av en rik aristokrat. Ved feriestedet møter hun blant annet Giulio, en filosof, som ikke har noe ønske om personlig rikdom.
Hun møter også sin gamle venninne Maria, som er fornøyd med å være hushjelp ved hotellet. Den kvelden får Anni oppmerksomheten til Rudi, som spiser sammen med hans forlovede Maddalena Monti, hennes far, admiral Monti og Contess Meina. Rudi begynner etter hvert å bli forelsket i Anni, men hun er mer tiltrukket av Giulio. I håp om å lokke Rudi til å avbryte forlovelsen til Maddalena, og heller fri til Anni, forlenger Anni oppholdet langt utover de to ukene.
Utter Hell
Utter Hell er et musikkalbum med Infernö, utgitt i 1996. Dette er bandets debutalbum.
Henri-Georges Berger
Henri-Georges Berger var en fransk fekter som deltok under OL 1908 i London.
Berger ble olympisk mester i fekting under OL 1908. Han var med på det franske laget som vant lagkonkurransen i kårde.
Cooper County
Cooper County er et fylke i den amerikanske delstaten Missouri. I henhold til folketelling av 2010 besto befolkningen av 17 601 innbyggere. Administrasjons- og fylkessetet er Boonville. Fylket ble organisert den 17. desember 1818 og navngitt etter Sarshell Cooper, en bosetter som ble drept av indianere i nærheten av Arrow Rock i 1814.
Assyriska FF
Assyriska Föreningen er en svensk-assyrsk fotballklubb som holder til i Södertälje. Klubben ble stiftet i 1974.
De spilte sin første sesong i Allsvenskan i 2005. De kom på tredjeplass i Superettan, og måtte spille kvalifisering mot Örgryte IS. De tapte, men Örebro SK måtte ned på grunn av dårlig økonomi.
Assyriska blir ofte sett på som et alternativt landslag for den 1-2 millioner store assyriske befolkningen, som opprinnelig kommer fra Tyrkia, Syria og Irak, men som nå er spredd over mange land. Klubben har supportere overalt, og kampene deres i Allsvenskan blir vist i over 80 land.
I 2003 spilte klubben cupfinale mot IF Elfsborg, men tapte.
Dai Jun
Dai Jun (født 6. februar 1992) er en kinesisk svømmer, som spesialiserer seg i frisvømming. Han representerte landet sitt under Sommer-OL 2012 i London, der han tok bronse på 200 meter fri stafett.
States Reorganisation Act
States Reorganisation Act er en indisk lov fra 1956 som omorganiserte landets delstater og territorier etter språkgrenser.
Bakgrunn
Ved Indias uavhengighet i 1947 ble landet en union av delstater dannet med utgangspunkt i provinsene i Britisk India og fyrstestatene. Grunnloven av 1950 opererte med 28 delstater og ett unionsterritorium.
Kongresspartiet hadde lenge argumentert for at landet burde omorganiseres slik at de viktigste språkgruppene ble samlet i egne delstater. På føderalt nivå skulle hindi og engelsk fortsette som fellesspråk. Samtidig fryktet statsminister Jawaharlal Nehru at omorganisering kunne føre til skjerpet konflikt mellom samfunnsgrupper på språklig og religiøst grunnlag og true integrasjonen av India.
Ønsket om en inndeling etter språkgrenser var særlig sterkt blant de tamil- og telugutalende i Sør-India og allerede før States Reorganisation Act av 1956 var provinsen Madras delt og de telugutalende områdene ble til delstaten Andhra. Blant de marathitalende i delstaten Bombay var det også en sterk bevegelse for språklig samling.
Saken om omorganisering ble fra 1953 utredet av den regjeringsoppnevnte States Reorganization Commission. Kommisjonen baserte sin tilråding på at omorganisering måtte bidra til å sikre Indias enhet og sikkerhet, sørge for språklig og kulturell homogenitet og være økonomisk og administrativt effektive. Områder der mer enn 70 % av befolkningen talte samme språk, ble regnet som språklig homogene.
Endringer
De viktigste endringene som følge av States Reorganisation Act kom i de vestlige og sørlige delene av India. Kravet om en egen stat for sikhene i Punjab ble ikke imøtekommet. Spørsmålet om en egen stat for mahratitalende fikk ingen løsning, da man ikke fant noen løsning for storbyen Bombays tilhørighet. Først i 1960 ble delstaten Bombay delt etter språkgrenser og de områdene der det ble talt marathi ble til delstaten Maharashtra og områdene der det ble talt gujarati ble til delstaten Gujarat.
States Reorganisation Act av 1956 medførte at delstaten Hyderabad ble delt i tre etter språkgrenser. Telangana-regionen ble slått sammen med delstaten Andhra og ble til Andhra Pradesh. De marathitalende områdene av Hyderabad gikk til Bombay og fikk følge av den marathitalende delen av divisjonen Nagpur, samt Saurashtra og Kutch. Kannadatalende områder ble samlet ved at Mysore fikk deler av Hyderabad, Coorg og deler av Bombay. Staten fikk i 1973 navnet Karnataka. Travancore-Cochin og distriktet Malabar i Madras ble slått sammen til den nye delstaten Kerala og med malayalam som hovedspråk. Delstaten Madras ble redusert til tamiltalende områder. Lakkadivene, Minicoy og Amindivi ble utskilt fra Madras og gjort til et eget unionsterritorium. Delstaten Madras skiftet i 1969 navn til Tamil Nadu.
I det nordlige India var de viktigste endringene i 1956 at Madhya Bharat, Vindhya Pradesh og Bhopal ble slått sammen til delstaten Madhya Pradesh, Patiala and East Punjab States Union (PEPSU) ble slått sammen med delstaten Punjab og at delstaten Rajputana ble slått sammen med Ajmer og en del mindre områder og fikk navnet Rajasthan.
Det var mindre justeringer av grensene mellom Bihar og Vest-Bengal. For Orissa, Assam, Jammu og Kashmir og Uttar Pradesh medførte States Reorganisation Act ingen endringer.
Tyrini
Tyrini er en gruppe av små, rødlige eller brunlige biller, der mange av artene er knyttet til maur. De ble før gjerne regnet som en egen familie, men nyere fylogenetiske undersøkelser tyder på at de bør regnes som en undergruppe av kortvinger (Staphylinidae).
Utseende
Små (0,5 – 6 mm), rødaktige eller gulaktige biller, bakkroppen er mye bredere enn forkroppen. Hodet er omtrent så langt som bredt, ofte med påfallende groper eller utvekster. Fasettøynene er vanligvis små og noe utstående, hos noen arter mangler de helt. Antennene er ganske lange og kraftige, lett kølleformede. Det nest-innerste leddet er ofte mer eller mindre kuleformet og kan ha påfallende utvekster. Palpene (munnfølerne) er ofte lange med et kølleformet ytterste ledd. Brystskjoldet (pronotum) er omtrent så langt som bredt, vanligvis bredest foran midten, ofte med påfallende groper eller furer. Dekkvingene er mer eller mindre runde i omriss, med tydelige skuldre. og mye bredere enn brystskjoldet. De er vanligvis glatte og blanke, med en eller flere dype lengdefurer. De to eller tre bakerste bakkroppsleddene stikker ut bak dekkvingene. Beina er ofte forholdsvis lange og kraftige, gjerne med fortykkede lår.
Levevis
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr.
Clarté (Danmark)
Clarté er navnet på flere marxistiske studentbevegelser som har eksistert i Danmark. Selv om det flere steder er historisk kontinuitetsbrudd, har de ulike gruppene som har assosiert seg med Clarté-navnet sett på seg selv som en fortsettelse av tidligere tiders Clarté.
Clarté ble grunnlagt i Danmark i 1925 etter forbilde fra den svenske organisasjonen ved samme navn. I likeht med sitt svenske forbilde, var Clarté en bevegelse som samlet sosialister av ulike avskygninger, både sosialdemokrater og kommunister, og motstand mot dette samarbeidet særlig innenfor ledelsen for Socialdemokratiet førte til at både organisasjon og blad forsvant i 1927. Dette Clarté ble videreført i studentgruppa Monde, som i 1929 ble anerkjent av Clarté internasjonalt som offisiell Clarté-seksjon i Danmark. Samme år vant Monde valget til nytt styre i studentersamfunnet, og frem til 1932 var Clarté navnet på studentersamfunnets organ.
I 1936 ble utgivelsen av Clarté gjenopptatt av studentorganisasjonen Socialistiske Faggrupper, som selv senere skiftet navn til Clarté og som i likhet med det opprinnelige Clarté favnet over ulike deler av den danske venstresida. Det ble dermed en viktig arena for diskusjon og polemikk på tvers av ulike venstreretninger. Utgivelsen av bladet ble stoppet i 1943, men Clarté ble opprettholdt som en illegal organisasjon.
I 1947 ble navnet Clarté igjen tatt i bruk, denne gang av studentforbundet til Danmarks Kommunistiske Parti (DKP). I årene som fulgte var det først og fremst en studentorganisasjon, selv om det også kom uregelmessige blader under navnet. I forbindelse med oppstanden i Ungarn i 1956 tok Clarté avstand mot Sovjetunionens invasjon, noe som førte til kraftige fraksjonskamper, som i 1958 ble kronet med seier til den DKP-lojale linjen. I 1959 etablerte også Clarté et blad med regelmessige utgivelser, et blad, som med enkelte mindre opphold, kom ut frem til 1983. Selv om Clarté slapp til skribenter som ikke var partitilknyttet, ble Clarté i denne perioden stadig sterkere assosiert med DKP. I perioden 1970 til 1976 ga de også ut i alt 25 hefter der ulike problemstillinger knyttet opp mot marxistisk teori ble forsøkt avklart.
Clarté ble nok en gang gjenopprettet i 2006, da under navnet Det Ny Clarté. Utgiverne omtaler seg selv som «en løs krets av venstreintellektuelle skribenter fra medieverdenen, fagbevegelsen, venstrefløyen og kulturlivet».
Hegra meieri
Hegra meieri (1887–1948) var et meieri i Hegra ved Stjørdal i Trøndelag.
De startet i 1887 etter å ha sett de første aksjetegninger i 1882. E. Aune var første bestyrer. Den kjente Hegra meieriskole (også kalt den mannlige meieriskole for Det Nordenfjeldske) startet i 1889, men ble flyttet til Kne meieri ved Steinkjer i 1897, og ganske snart lagt ned i 1904. Grunnet dårlige tider var Hegra meieri forpaktet bort mellom 1896 og 1914. Fra 1925 var Hegra Meieri en del av Trondheims Melkeforsyning.
Ved 50-årsjubileet i 1937 var Ola Lerfall styreformann. På tross av respektable 1,7 millioner liter melk i 1947 ble meieriet (produksjonen) lagt ned våren 1948, og man fortsatte kun med innkjøp og salg. Fra 1. januar var meieriet del av A/L Trøndermeieriet.
Nessa (Tolkiens verden)
Nessa er en skikkelse. Nessa er en Vala. Hun er kona til Tulkas og søster av Oromë. Nessa er kjent for sin hurtighet, og kan løpe fra hjorten som følger henne gjennom skogen, men også for sin evne til å danse, og hun danser på sin eviggrønne gressletter i Valinor.
Nessas stamtre
Ilúvatar | | | |____________________________        |  | |________________             |     ___|  |___________     _|_______      |     |     |          |     |       |      |   Aulë = Yavanna   Vána = Oromë  Nessa = Tulkas
Selv om alle disse seks har Ilúvatar til far, er det bare Yavanna og Vána, og Nessa og Oromë som blir ansett som søskenpar.
Vala (Middle-earth) Valar Valar (Tolkien)
Elena Engelsen
Elena Engelsen (født 6. september 1952 på Kapp i Østre Toten) er en norsk billedhugger. Hennes spesialitet er eksotiske dyr.
Elena Engelsen er datter av treskjæreren Henning Engelsen og ble utdannet ved SHKS 1969-71 og ved praksis i steinhoggeri i Amsterdam 1974-1979. Hun debuterte på Høstutstillingen i 1977, og med separatutstilling på Galleri Tanum i 1978.
Blant Engelsens mest kjente verker er Tigeren ved Oslo sentralstasjon. Hun fikk Anders Jahres kulturpris i 2021.
Hun var gift med kollegaen Per Ung. Sammen med ektemannen har hun laget skulpturen Peer Gynt til hest på Løren.
Nissens Latin- og Realskole
Nissens Latin- og Realskole var en privatskole i Christiania i perioden 1843–74. Den blei oppretta av pedagogen Hartvig Nissen, som var en av tidas sentrale reformpedagoger, i samarbeid med Ole Jacob Broch. I innbydelsen til skolen het det at den baserte seg på «en Skoleretning bygget paa Grundsætninger, der gjennem Tidens pædagogiske Brydninger har arbeidet sig frem til almindelig Anerkjendelse»
Pedagogikk
På denne tida var høyere utdanning en betegnelse på skoler med elever fra 10 års alder. Skoleverket var fortsatt regna som en del av kirka, og latinundervisninga stod sentralt. Nissens pedagogikk baserte seg imidlertid på folkeopplysningstanken, og ideen bak skolen var å gi felles dannelse i språk, og dessuten i realfag og gymnastikk. På skolen, som i sitt første år hadde 33 elever, blei morsmålet lagt til grunn i all undervisning. Tysk var første fremmedspråk, og latin blei ikke undervist før fra tolvårsalderen. Naturfag, matematikk og moderne språk var sidestilt med de klassiske faga.
Opplegget var svært omdiskutert, men vant likevel fort fram. Nissen blei tatt med i det statlige arbeidet med å revidere skoleverket, noe som førte til en generell overgang fra kirkeskole til statsskole. Etter hvert blei de fleste latinskolene i landet omdanna til lærde- og realskoler. Nissen blei i 1865 ekspedisjonssjef i Kirkedepartementet og var en av hovedmennene bak skoleloven av 1869.
Etter Nissens tid
Fra 1859 var Hans Fredrik Ludvig Schrøder (seinere teatersjef) skolens eier og bestyrer. I 1874 solgte han den til skolebestyrer Fredrik Gjertsen, som slo den sammen med et annet latin- og realgymnas han dreiv (Gjertsens skole). Ifølge memoarene til Theodor Caspari, som var elev ved skolen, var kvaliteten på undervisninga da sunket betraktelig, idet lærerne i stor grad brukte sine stillinger som springbrett til en universitetskarriere og for øvrig hadde liten forståelse for metodene i Nissens pedagogikk.
Pikeskolen
I 1849 oppretta Nissen også en pikeskole med de samme pedagogiske ideene. Denne fortsatte og var forløperen til dagens Hartvig Nissens skole.
Lokaler
Nissens Latin- og Realskole holdt den første tida til i Maltheby i Akersgata 65. I 1847 fikk den eget hus i Rosenkrantz' gate 7, ei tre-etasjers bygning tegna av arkitekt Johan Henrik Nebelong. I bakgården var det gymnastikksal og vaktmesterleilighet. Bygninga blei seinere overtatt av Christiania Haandværks- og Industriforening, etter hvert utvida både i høyde og bredde og er nå kjent som Håndverkeren.
Lærere og elever
Nissens skole fikk tidlig er godt rykte og blei ei tid regna som hovedstadens foretrukne privatskole. Det skyldtes nok ikke minst lærerstaben, der en fant ei rekke sentrale personer fra 1800-tallets kulturliv og akademia, blant annet Peter Christen Asbjørnsen, Johan Diederich Behrens, Elias Blix, Henrik Anton Schjøtt Heltberg, Jørgen Moe, Marcus Jacob Monrad, Yngvar Nielsen, Ole Tobias Olsen, Gustav Storm, Eilert Sundt, Ole Vig og Jacob Jonathan Aars.
Blant Nissens elever kan nevnes Theodor Caspari, Ole Dehli, Johan Christian Heuch, Christian Krohg og Sophus Lie.
Fekting under Middelhavslekene 1991
Fekting under Middelhavslekene 1991. Fekting var en av flere sporter under de ellevte middelhavslekene som ble arrangert i Athen i Hellas i perioden 28. juni til 12. juli 1991. Det var tiende gangen som fekting var med på programmet under Middelhavslekene. Det ble konkurrert i fire øvelser, tre for menn og en for kvinner. Mennene konkurrerte individuelt i florett, kårde og sabel og kvinnene i florett. Italia ble beste nasjon med tre gullmedaljer foran Frankrike med en.
Crawford County (Missouri)
Crawford County er et fylke i den amerikanske delstaten Missouri.
Kallo kraftverk
Kallo kraftverk er et gasskraftverk med kombinert gassdrift og oljedrift i Belgia. Det har en installert produksjonskapasitet på 560 MW fordelt på to like store turbiner. Anlegget ble ferdig i 1976–1977. Brenselstypen er naturgass og olje.
De totale CO2-utslippene i 2008 var 278 900 tonn.
Arkitekturåret 1619
Arkitekturåret 1619 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1619.
Dødsfall
…
Mysore (delstat)
Mysore var en delstat i India fra landet fikk uavhengighet i 1947 og til den i 1973 ble til delstaten Karnataka. Delstaten hadde ved folketellingen i 1951 en befolkning på 9,074,972.
I kolonitiden var Mysore en egen fyrstestat. Etter Indias uavhengighet i 1947 gikk den inn i den nye forbundsstaten som en delstat. Delstatsterritoriet var identisk med fyrstestatens. Ved omorganisering av delstatsgrensene under States Reorganisation Act av 1956 ble de delene av delstaten Hyderabad der hovedspråket var kannada slått sammen med delstaten Mysore. Det samme skjedde med kannadatalende områder i delstatene Bombay og Madras. Samtidig ble også delstaten Coorg innlemmet i Mysaore. Slik ble kannadatalende områder forent i delstaten Mysore.
Rådskommunisme
Rådskommunisme er en kommunistisk ideologi. Der andre kommunistiske retninger har en revolusjonær strategi som innebærer jobbing gjennom en rekke ulike kanaler, inkludert valg, tar den rådskommunistiske strategien utgangspunkt i arbeidsplassene, og ser på opprettelse av såkalte arbeiderråd som den eneste måten en sosialistisk revolusjon kan seire på. De fleste rådskommunistene tar også avstand fra samarbeid med reformister i forhold til konkrete saker. Ulikt syndikalismen er imidlertid rådskommunismen basert på marxistisk teori, og er særlig sterkt inspirert av skriftene til Rosa Luxemburg.
Rådskommunismen har aldri hatt spesielt stor innflytelse, men spilte en viss rolle i Tyskland og Nederland tidlig på 1920-tallet. Den fikk også en viss renessanse i forbindelse med fremveksten av det nye venstre på 1960-tallet, blant annet blant de franske situasjonistene. Av viktige rådskommunistiske teoretikere kan nevnes Anton Pannekoek, Herman Gorter, Paul Mattick og Sylvia Pankhurst.
Ideologisk har rådskommunismen flere likhetstrekk med venstrekommunismen, men der venstrekommunismen åpner for flere ulike revolusjonære strategier begrenser rådskommunismen seg til arbeiderrådsstrategien. Slik sett kan også rådskommunismen sees på som en variant av venstrekommunismen.
Salisbury (distrikt)
Salisbury var et administrativt distrikt i Wiltshire, England. Det har navn etter byen Salisbury, som var administrasjonssenter. Det ble innelmmet i Wiltshire enhetlige myndighet i 2009.
Knut Seip
Knut Lehre Seip (født 13. april 1942 i Oslo) er norsk professor i miljøadministrative metoder ved Oslomet - storbyuniversitetet. Han ble cand.real. i fysikk fra universitetet i Oslo 1969, og tok graden doctor philos. i 1992 samme sted på avhandlingen: Mathematical models of lake ecosystems. Han har hatt flere stillinger ved Sentralinstitutt for industriell forskning, SI, Senter for industriforskning/SINTEF i perioden 1977-94.
Han var tilsatt i det første professoratet i miljøadministrative metoder ved Høgskolen i Telemark 1994-2000. Fra 2000 til 2011 var han professor og leder for Forskning og utvikling ved ingeniørutdanningen, Høgskolen i Oslo. Fra 2011 er professor Seip prodekan for Forskning og utvikling ved Fakultet for teknologi, kunst og design ved Høgskolen i Oslo og Akershus.
Faglig profil
Seip har arbeidet innenfor anvendt matematikk med geometri av dobbeltkrumme flater, innen økologi med modeller av økosystemet i strandsonen; modeller av innsjøers økologi og terrestrisk økologi; innen makroøkonomi med ledende indeksers teori. Han har utviklet to metoder for å studere samvirke mellom aktører, «fase-rotasjonsmetoden» og «vinkel-frekvens-metoden». Den første utvider analysen av assossiasjoner med analyser av «før» og «etter» for sykliske fenomen. Den andre utvider analysen av helninger (β – koeffisienter i regresjonsanalyse) med analyse av kompassretninger. Begge metodene brukes til å karakterisere samvirke mellom aktører, for eksempel som konkurrenter, tilrettelegger/utnytter, byttedyr/rovdyr. Metodene benyttes innenfor økologi og økonomi.
Bibliografi
Seip er medforfatter av to bøker, begge med Fred Wenstøp.
Terhi Markkanen
Terhi Suvi Hannele Markkanen (født 6. november 1973) er en finsk tidligere skiskytter. Hennes søster Mervi Markkanen er også tidligere skiskytter.
Hun representerte Finland under Vinter-OL 1992.
Tore Tidemann
Tore Tidemann (født 29. mars 1946, død 11. februar 2008 i Oslo) var en norsk politiker (Høyre). Han var ordfører i Enebakk kommune fra 2003 til sin død i 2008. Tidemann var leder av Follorådet i 2006.
Peter Finsaas
Han ble først ordfører i august 1945, da førkrigskommunestyret valgt i 1937 trådte i funksjon for resten av året. Den valgte ordføreren Olaf Eggen hadde vært NS-oppnevnt ordfører under krigen, og varaordfører Finsaas ble derfor ordfører. Senere ble Finsaas valgt til ordfører for perioden 1948-1951, men døde i løpet av det første året. Han var også varaordfører 1929–31 og 1935–40, og satt første gang i kommunestyret 1923–25.
Wedding Album
Wedding Album er det tredjealbumet til John Lennon utenom The Beatles. Albumet er det siste i en rekke på tre album med avantgardistisk musikk, med Unfinished Music No.1: Two Virgins som det første og Unfinished Music No.2: Life with the Lions som det andre. Albumet består av et langt spor på hver av sidene. Det første sporet, «John & Yoko» består av at de to roper, hvisker, gråter og på andre måter kommuniserer navnene til hverandre i stereo. Hjerteslagene deres ble også tatt opp og lå under utbruddene.
Peter Finsaas
Peter Finsaas var kasserer i Snåsa sparebank 1927–1948 og var styreformann for Snåsa handelsforening 1936–42 og 1945–48. Finsaas var i 1911 den første formannen i ungdomslaget Andvake.
Wedding Album
Det andre sporet, «Amsterdam», består av opptak fra parets «bed-in» i Amsterdam. Det 25 minutter lange sporet begynner med at Yoko Ono synger «John John (Let's Hope for Peace)», mens resten består av intervjuer av Lennon og Ono og diskusjoner med hverandre. Båndopptak med måker, industriell støy, trafikk, sitar og barn som leger var også med på sporet.
Peter Finsaas
Han gikk i unge år på folkehøgskole og på Mære landbruksskole (1907) og arbeidet som kontrollassistent i Sør-Trøndelag og Sparbu før han vendte hjem til Snåsa. Han giftet seg i 1922 og overtok gården Vestre Horjem etter svigerfaren i 1926. Etter 1948 drev enka Albertine Finsaas gården til sønnen Arne Peter overtok.
Mattehåndball
Mattehåndball er en oppvarmingslek som gjerne benyttes før hovedaktiviteten, håndballtrening. Denne aktiviteten finnes i mange ulike varianter, men den vanligste er som følger; Spillerne deles inn i to lag. Matter legges ut på gulvet som mål. Det scores mål ved å legge ballen ned på matten. Lek som oppvarming er med på å øke lysten for videre trening, og forbereder kroppen både fysisk og psykisk for en kommende hard-økt. Mattehåndball er et allsidig alternativ hvor hele kroppen blir brukt. Kondisjon, koordinasjon og variasjon i treningsarbeidet er hovedfokuset i en slik aktivitet. For de aller yngste kan mattehåndball benyttes sm bli-kjent-trening. Lek og moro er ikke bare viktig for barn, men også jenter og gutter i alle aldre. Også på landslagsnivå, er aktiviteter som mattehåndball reelt.
Regler
Reglene kan variere noe fra klubb til klubb.
Travassosula
Travassosula er en slekt av sommerfugler som hører til familien påfuglspinnere (Saturniidae).
Utseende
Ganske store, lyst brunlige påfuglspinnere. Hunnene er betydelig større enn hannene. Denne slekten ser ikke ut som en typisk Hemileucinae men kan ligne mer på gruppen Ceratocampinae. Vingene er nokså smale, ovale med helt avrundet spiss. Bakvingen har en påfallende, nærmest sirkelrund innskjæring på forkanten nær roten.
Utbredelse
Slekten er kjent fra det sørlige Brasil og Bolivia.
Venezuela
Republikken Venezuela (offisielt den Bolivarianske Republikken Venezuela) er et land i Sør-Amerika. Venezuela grenser til Guyana, Brasil og Colombia. Utenfor den venezuelanske kysten finner man øyene Aruba, Curaçao, Bonaire og Trinidad og Tobago.
Naturgeografi
Klimaet er tropisk og generelt varmt og fuktig. På høyslettene kan temperaturen og fuktigheten være mer moderat.
Hovedstaden Caracas er den største byen i landet. Andre større byer er Maracaibo, Barquisimeto, Valencia, Maracay og Ciudad Guayana.
Demografi
Venezuelas befolkning har ulike aner. Ifølge 2011 folketellingen er 46 % av befolkningen mestiser, 42 % er hvite, 2,8 % av afrikansk avstamning og 1 % tilhører ulike indianerstammer.
I kolonitiden og fram til etter den andre verdenskrig flyttet mange europeiske immigranter til Venezuela fra Kanariøyene,, noe som har satt spor f.eks. i landets skikker og mat-tradisjoner. Med etableringen av oljeindustrien i det 20. århundre kom en rekke personer fra USA, og senere under krigen immigranter fra en rekke steder, inkludert Europa, Midtøsten og Kina. Mellom 1900 og 1958 emigrerte mer enn en million personer fra Europa til Venezuela. I tillegg har landet mange innvandrere fra Colombia, først som følge av økonomiske oppgangstider og senere på grunn av borgerkrigen i landet. Mellom 500,000 og en million ulovlige immigranter anslås å bo i landet.
96 % av befolkningen er katolikker.
Historie
Venezuela ble den første permanente spanske kolonien i Sør-Amerika i 1522. Mesteparten av det nåværende Venezuela ble senere lagt under visekongedømmet Ny-Granada. Etter flere mislykkede opprørforsøk ble landet til slutt selvstendig fra Spania i 1821, under ledelse av landets store sønn Simón Bolívar. Etter selvstendigheten inngikk Venezuela i føderasjonen Gran Colombia sammen med Colombia, Panama og Ecuador til 1830, da Venezuela brøt ut og ble en selvstendig republikk.
Karakteristisk for Venezuelas historie på 1800-tallet og tidlig 1900-tallet var politisk ustabile regjeringer, skiftende diktaturer og revolusjonær uro. Etter at militæret trakk seg ut av politikken i 1958, har de to sentrumspartiene Acción Democrática og COPEI vekslet på å sitte med makten. De to partiene inngikk i 1958 en pakt som skulle sikre at ingen andre partier slapp til, den såkalte Punto Fijo-pakten. I Punto Fijo-epoken, som varte frem til valget i 1998, var "forsvinninger" av opposisjonelle vanlig i Venezuela. De dominerende mediene støttet nesten uten unntak de to etablerte partiene, og var i hovedsak kontrollert av to velstående familier med intime bånd seg imellom.
I 1992 forsøkte MBR-200 (Movimiento Bolivariano Revolucionario 200) å ta makten. Opprøret ble begrunnet med at de demokratiske kanaler for endring var stengt, og blir omtalt som et mislykket kupp av dets motstandere og som et forsøk på revolusjon av dets tilhengere. MBR-200 hadde Venezuelas frigjøringshelt Simon Bolivar som symbol, og mobiliserte mot korrupsjonen under regimet til Carlos Andres Perez. Da opprøret feilet fikk Hugo Chavez slippe til på TV for å be sine tilhengere om å avslutte kamphandlingene. Han sa at opprøret bare hadde feilet "por ahora", "for nå", et sitat som siden har gått inn i venezuelansk historie.
President Hugo Chávez (1999–2013)
Hugo Chávez, som stod bak et mislykket militærkupp mot den folkevalgte sosialdemokratiske presidenten Carlos Andrés Pérez i 1992, ble valgt til president i 1998 med 80 % oppslutning. Et av de viktigste kravene fra hans politiske bevegelse var å få slutt på Punto Fijo-regimet. Utviklingen etter at Chávez overtok makten har ifølge Human Rights Watch vært preget av autoritært styresett, undergraving av demokratiet, demokratiske institusjoner og rettsvesenet, konsentrering av all makt i presidentens hender, forfølgelse av opposisjonelle og frie medier og brudd på menneskerettighetene. I Demokrati-indeksen i 2011 ble Chávez' Venezuela kategorisert som et hybridregime og dermed som ikke demokratisk.
I 2002 ble Chávez-styret utsatt for et mislykket kupp etter at opptøyer rammet hovedstaden Caracas. Det venezuelanske militæret annonserte Chávez' avgang på nasjonalt fjernsyn og inviterte en lokal næringslivsleder til å bli interimpresident. Etter noen få timer hadde de avskaffet parlamentet og gjort store forandringer i grunnloven. Den venezuelanske regjeringen mener at kuppet hadde støtte fra USA. Mindre enn 48 timer senere, etter press fra Chávez-tilhengere, ble militæret lojale mot folket. Etter en stund gjeninnsatte lojale militæroffiserer Chávez som president. Chávez døde i embetet den 3. mars 2013.
Politikk og administrasjon
Den nye grunnloven av 1999 i Venezuela lovfester direkte og deltakende demokrati. Regjeringen i Venezuela har i flere år vist interesse for den sveitsiske modellen med direkte folkeavstemninger og skal få hjelp av sveitsiske jurister og Instituttet for føderalisme i Freiburg til å konkretisere en liknende modell i Venezuela, ifølge det spanskspråklige nettstedet Swissinfo.